## Møtereferat

**Møtet gjelder:** Menighetsrådsmøte med staben tilstede 3. juni 2020 kl. 1900 i

Sverresborg kirkesenter

**Deltakere:** Michael M. Belsnes Charlotte Erichsen Elvebakk

Silje Kristin Meisal Ivar Selmer-Olsen Olav Stenhaug Terje Ø. Simonsen Magnus K. Vinnes Nora Levold Halldis Nergård Charlotte Erichsen Elvebakk

Silje Kristin Meisal

**Fra staben:** Guro Gaustad Anderssen Martha Garborg Bergslid

Espen Dahlgren Doksrød Ingrid Smalås Merete Thalberg

**Tilstede på Teams:** David Høivik Astrid Sollie (disse deltok på deler av møtet)

**Forfall:** Julie MjøenAnette Garstad PettersenKnut Sørby

**Møteinnkaller:** Menighetsrådets leder

**Møtested:** Sverresborg kirkesenter og Teams

**Åpning ved Terje Simonsen**

**MR-sak 27/20 Protokoller**

Referat fra AU-møte 18.05.20 ble tatt til orientering.

Referat fra møte i MR 28.04.2020 ble vedtatt. Olav Stenhaugs innvending om innhold på Fallstadseminaret ble tatt til etterretning.

**MR-sak 28/20 Orienteringssaker**

1. **Eventuelle saker fra KfiT** ved Ivar Selmer-Olsen
2. **Rapport fra staben** om perioden vi har vært igjennom og hva vi står oppe i nå. Silje K. Meisal orienterte. Bortsett fra gudstjenestene som har vært i gang siden 13.05, vil flere aktiviteter starte opp denne og neste uke.
3. **Eventuelle aktiviteter i utvalg og komiteer**. Diakoniutvalget har hatt møte. Åpning av Mandagskafe var et uttalt ønske fra utvalget.
4. **Reparasjon av kirkegårdsmur.** Henvendelse er sendt fra oss til KfiT. Muren er i ferd med å repareres.
5. **Dugnaden i uteareal Sverresborg kirkesenter 5. mai.** God deltagelse og god stemning.
6. **Falstadseminaret.** Ivar Selmer-Olsen orienterte
7. **«Drop-in-vielser»-** det blir drop-in-vielser på Sverresborg Trøndelag folkemuseum den 20. juni. Flere par er påmeldt.
8. **Lysglobe i Havstein.** Staben ønsker seg en lysglobe eller annet lystenningssted til Havstein. T-lysordningen som vi av og til praktiserer nå, fungerer dårlig. Dette er ikke skaffet tidligere av plasshensyn. Nå lånes en globe fra Ilen for å se om det er mulig å finne en plass til dette i Havstein. MR vil motta en vurdering og eventuell søknad etter utprøvingen.
9. **Alterbildet på utstilling i Telemark**

Menighetsrådet drøftet eventuelle rettigheter både for kunstneren og menigheten. Ivar Selmer-Olsen tar kontakt med Bit Vejle og evt Telemarksgalleriet.

**MR-sak 29/20 Søknad om fritak fra menighetsråd og nestlederverv fra Julie H. Mjøen**

Julie H. Mjøen har sendt menighetsrådet en søknad om å få fritak for sitt verv i Sverresborg menighetsråd**.**

*Vedtak: MR innvilger Julie Mjøen umiddelbart fritak fra vervet som medlem av Sverresborg Menighetsråd og som nestleder av rådet. MR takker Julie for innsatsen. Terje Simonsen rykker opp som fast medlem av rådet. MR oppnevner ny nestleder etter forslag fra AU på første møte til høsten.*

**MR-sak 30/20 Økonomi**

Menigheten er innvilget avdragsfrihet på lånet hos Opplysningsvesenets fond. Det skulle vært betalt avdrag på kr 150000 i 2020.

Det er laget en tabell for faktisk inntektsbortfall i mars og april og prognoser for hele året. Tallene gjelder særlig kirkeoffer til egen menighet, leieinntekter på kirkesenteret og julemesse.

Det er siste måneder kommet fem nye faste givere til givertjenesten. Regnskap for menighetsbladet ble lagt fram.

Tabellen med prognose for 2020 var samtidig forslag til revidering av budsjett for 2020. Tabellen og revidert budsjett sendes med referatet.

KfiTs krisemillion: Her fordeles pengene i løpet av høsten, når menighetenes økonomiske behov fremtrer tydeligere.

*Vedtak: Sverresborg menighetsråd vedtar det fremlagte forslag til revidert budsjett for 2020, der det settes av 50 000 kr til honorar for ungdomsarbeider.*

**MR-sak 31/20 Tilsetting av ungdomsarbeider**

Etter vedtak av revidert budsjett for 2020 hvor kr 50000 er tatt inn til honorar og linjekostnader til ungdomsarbeiderstillingen, kunne MR gå videre med planlegging av ansettelse.

*Vedtak: Sverresborg MR bevilger kr 50 000 for å honorere en ungdomsarbeider for høsten 2020. Stillingen utlyses for høstsemesteret med intensjoner om fortsatt tilsetting våren 2021. MR ber kapellanen i samråd med ungdomsutvalget vurdere hvordan stillingen skal utlyses (eventuelt om noen skal kalles til stillingen) og sørge for å utarbeide en arbeidsavtale i tråd med de intensjoner MR har hatt med en slik stilling tidligere i år og legge dette fram for AU for godkjenning. Deretter ber MR kapellanen i samråd med ungdomsutvalget lyse ut stillingen (eventuelt foreta kallelse). AU foretar tilsetting på basis av søknad, CV og intervju/samtale med søker. Søkere intervjues av kapellan og MRs leder. MR delegerer til AU å foreta tilsetting.»*

**MR-sak 32/20 Revidering av økonomireglement for menigheten og**

**samarbeidsavtale mellom menighetsråd og fellesråd**

**Økonomireglementet** skal legge til rette for en god og forsvarlig økonomiforvaltning i menigheten. Reglementet setter rammer for ansvar og delegering av myndighet i økonomiforvaltningen, fullmakter og disponering av bankkonti, håndtering av innkjøp og kontanter/innbetalinger, samt behandling av budsjett og regnskap. Reglementet skal også bidra til at fellesrådets økonomiavdeling kan kontrollere at delegasjon og fullmakter gitt av menighetsrådet blir fulgt.

**Samarbeidsavtale** mellom fellesråd og menighetsråd er forankret i økonomireglementet. Samarbeidsavtalen regulerer ansvar og roller, oppgavefordeling mellom menighetsråd og fellesrådets økonomiavdeling, og frister i forbindelse med føring av menighetens regnskap, og er et verktøy for samhandling og samarbeid.

***Vedtak:***

*Sverresborg MR vedtar det fremlagte forslaget til revidert økonomireglement for menigheten og forslaget til samarbeidsavtale mellom Sverresborg menighet og Kirkelig fellesråd i Trondheim med endringer som ble gjort i møtet.*

*Menighetsforvalter Aud Singstad gis anvisningsfullmakt alene inntil kr. 100 000. Utbetalinger utover dette beløp skal godkjennes av menighetsrådets leder eller annen med slik myndighet. Slik godkjenning skal følge elektronisk som bilag til regnskapet.*

**MR-sak 33/30 Aktiviteter framover i lys av oppdateringene fra beredskapsgruppa**

Staben orienterte om hvilke aktiviteter som nå er startet opp eller planlegges å starte opp. Arbeidet med dette startet for to uker siden etter vedtak i AU.

Espen D. Doksrød orienterte om konfirmant- og ungdomsarbeidet framover

* Ett arrangement for årets konfirmanter ble holdt i Havstein forrige uke
* Ivaretagelse av særlig de nyeste ungdomslederne i form av et arrangement. Ungdomsutvalget skal ha møte torsdag 4. juni. Oppstart av Krybba vil bli onsdag 10. juni. Espen D. Doksrød fortalte om ungdommer som er ivrige etter å komme i gang igjen.

Martha G. Bergslid orienterte om åpning av mandagskafe 8. juni. De nødvendige godkjenningene for å starte opp mandagskafé er på plass og kafeen vil være åpen annenhver mandag gjennom sommeren med en ansatt tilstede hver gang sammen med frivillige.

Uteandakt ved sykehjemmene er under planlegging

Gudstjenestene er nå i gang i Havstein og på kirkesenteret når det er planlagt. Noen dåp blir lagt til en egen dåpsgudstjeneste kl. 12.30.

MR-leder ble bedt om å oppsummere diskusjonen:

*MR og staben diskuterte menighetens aktiviteter framover i lys av pandemien. Det har opplagt vært en krevende for staben. Men rådet så med særlig glede på at menighetens sentrale samlingssted, gudstjenestene, er i gang igjen, og at AUs vedtak om å prioritere følgende arrangementer i vår og sommer:*

* *arrangementer for konfirmantene*
* *arrangementer for ungdomslederne*
* *andakter ved sykehjemmene*
* *åpning av mandagskafeen*

*allerede er fulgt opp av staben. I tillegg starter babysangen opp igjen før sommeren. Tweens starter ikke opp igjen foreløpig, det anses for utfordrende i forhold til smittevernet. MR ønsker en gradvis åpning av virksomheten innenfor trygge rammer, men samtidig uttrykte staben en viss frustrasjon over at kirkens smitteverninstrukser ikke blir justert i samme takt som de liberaliseringer som samfunnet forøvrig innvilges. Det ble også påpekt det kompliserte ved at de sterkeste behovene for gjenåpning av virksomhet var knyttet til gruppene som Folkehelseinstituttet karakteriserer som sårbare.*

*På et mer overordnet nivå diskuterte man særlig de digitale erfaringene man har fått. Samtidig som man ser fram til gradvis flere fysiske møter, uttrykte flere et behov for å videreføre de digitale mulighetene i tiden som kommer, også etter pandemien. Menigheten har for dårlig oppdaterte telefon- og mail-lister og for lite oppdaterte hjemmesider. Muligens er ikke «levende hjemmesider» fremtiden, men de bør være oppdaterte på hva som skjer. Vi har muligens ikke vært i front med hensyn til digital aktivitet i perioden, men de erfaringene vi har gjort, og de produksjoner vi har laget, har vært positive, og vi ser for oss i fremtiden å være mer aktive og kreative på feltet både for barn, unge og voksne. Men da er behovet for digitale og mediemessige kompetanser og arbeidsressurser er åpenbart. Rådet ønsket å gå videre med denne diskusjonen på Fallstadseminaret, både menighetens strategier fremover i lys av pandemiens utvikling, men særlig menighetens kommunikasjon på digitale plattformer.*

**Møteplan for høsten 2020**

|  |  |  |  |
| --- | --- | --- | --- |
| **Møtedato** | **Tema MR** | **AU-møter** | **Annen info** |
| Onsdag 26. august  Kl. 19.00 |  |  |  |
| Onsdag 23. september  Kl. 19.00 | Møtet finner kun sted hvis Falstad-turn bli avlyst |  |  |
| 19.-20. september | Tur MR og stab til Falstad |  |  |
| Onsdag 21. oktober  Kl 19.00 | Budsjett for 2021  Møteplan for våren |  |  |
| 18. november  Kl. 19.00 | Valg av ny leder av menighetsrådet  Budsjett for 2021 |  |  |
| 9. desember | Fellesmøte med stab |  |  |
|  |  |  |  |